Document ID: 32004R1558

UREDBA KOMISIJE (ES) št. 1558/2004
z dne 30. avgusta 2004
o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
ob upoštevanju naslednjega:
(1)
Za nadaljevanje usklajevanja z mednarodnimi standardi, ki jih določata Mednarodni Svet za oljčno olje in Codex Alimentarius, morajo biti opravljeni popravki določenih mejnih vrednosti v Uredbi Komisije (EGS) št. 2568/91 z dne 11. julija 1991 o značilnostih oljčnega olja in olja iz oljčnih tropin ter o ustreznih analiznih metodah (2) in v dodatni opombi 2 k Poglavju 15 kombinirane nomenklature iz Priloge I k Uredbi (EGS) št. 2658/87.
(2)
Uredba Sveta (ES) št. 1513/2001 z dne 23. julija 2001 o spremembi uredb št. 136/66/EGS in (ES) št. 1638/98 o podaljšanju roka veljavnosti shem pomoči in strategije kakovosti za oljčno olje (3), potrebuje popravek dodatne opombe 2 k Poglavju 15 kombinirane nomenklature iz Priloge I k Uredbi (EGS) št. 2658/87.
(3)
Uredbo (EGS) št. 2658/87 je treba v skladu s tem spremeniti.
(4)
Ukrepi v tej uredbi so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Priloga I k Uredbi (EGS) št. 2658/87 se spremeni v skladu s Prilogo.
Člen 2
Ta uredba začne veljati naslednji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. avgusta 2004

Labels: 3
17
19